**OPĆA ŽUPANIJSKA BOLNICA VINKOVCI**

**RAVNATELJSTVO**

Ur. broj: 01-7249/2022.

Vinkovci, 19. rujna 2022.

Temeljem članka 21. Statuta Opće županijske bolnice Vinkovci, obavijesti Ministarstva zdravstva RH o odobrenju Plana specijalizacija i užih specijalizacija za 2020. godinu Klasa: 131-01/20-01/227, Ur. broj: 534-04-2-2/6-20-02 od 06. listopada 2020. godine, suglasnosti Ministarstva zdravstva RH Klasa: 131-01/20-01/227, Ur. broj: 534-07-2-3/7-21-04 od 20. travnja 2021. godine, obavijesti Ministarstva zdravstva o djelomičnom odobrenju Plana specijalizacija i užih specijalizacija za 2021. godinu Klasa: 131-01/21-01/88, Ur. broj: 534-07-2-3/7-21-05 od 07. lipnja 2021. godine, obavijesti Ministarstva zdravstva RH o djelomičnom odobrenju Plana specijalizacija i užih specijalizacija za 2022. godinu Klasa: 131-01/22-01/118, Ur. broj: 534-07-2-3/7-22-02 od 20. svibnja 2022. godine te odredbi Pravilnika o mjerilima za prijem specijalizanata (NN broj 83/15) ravnatelj Opće županijske bolnice Vinkovci objavljuje slijedeći

NATJEČAJ ZA IZBOR

kandidata (m/ž) za upućivanje na specijalizaciju iz:

1. abdominalne kirurgije - 3 izvršitelja
2. opće kirurgije – 3 izvršitelja
3. ginekologije i opstreticije – 2 izvršitelja
4. opće interne medicine – 2 izvršitelja
5. gastroenterologije – 1 izvršitelj
6. hitne medicine – 6 izvršitelja
7. neurologija – 1 izvršitelj
8. pedijatrije – 1 izvršitelj
9. patologije i citologije – 2 izvršitelja
10. urologije – 1 izvršitelj
11. medicinske biokemije i laboratorijske medicine – 2 izvršitelja

OPĆI UVJETI KOJE MORAJU ISPUNJAVATI PRISTUPNICI:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja

- akademskog naziva doktor medicine, za specijalizacije pod rednim brojevima od 1. do 10.

- akademskog naziva magistar medicinske biokemije i laboratorijske medicine za specijalizaciju

pod rednim brojem 11.

* s važećim odobrenjem za samostalan rad

Uz ponudu i kratki životopis potrebno je priložiti slijedeće dokaze o ispunjavanju uvjeta natječaja i za primjenu mjerila za utvrđivanje redoslijeda:

* presliku diplome o završenom medicinskom fakultetu, odnosno farmaceutsko-biokemijskom fakultetu
* presliku odobrenja za samostalan rad
* presliku prijepisa položenih ispita na studiju
* presliku potvrde o općem prosjeku ocjena tijekom studija te duljini trajanja studija
* presliku nagrada za vrijeme studija
* presliku potvrde o statusu poslijediplomskog doktorskog studija
* popis objavljenih radova i kopije radova
* presliku ugovora o radu (ako je pristupnik radio u primarnoj zdravstvenoj zaštiti ili bolnici)
* uvjerenje o nekažnjavanju ne starije od 30 dana
* elektronski ispis podataka o radnom stažu iz Hrvatskog zavoda za mirovinsko osiguranje ne stariji od dana objave natječaja
* presliku domovnice

Na natječaj se mogu javiti osobe oba spola. Radni odnos zasniva se na neodređeno vrijeme, uz probni rad.

Podnošenjem prijave na natječaj, pristupnici natječaja su izričito suglasni da Opća županijska bolnica Vinkovci kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Pozivaju se kandidati koji ostvaruju prednost pri zapošljavanju sukladno čl. 102. st. 1.-3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) da uz dokaze o ispunjavanju uvjeta iz natječaja dostave dokaze iz čl. 103. st. 1. navedenog Zakona u svrhu ostvarivanja prednosti pri zapošljavanju.

Kandidat koji ostvaruje pravo na prednost pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Popis dokumenata potrebnih za ostvarivanje prednosti pri zapošljavanju iz čl. 102. Zakona dostupni su na poveznici Ministarstva hrvatskih branitelja: <https://branitelji.gov.hr/zaposljavanje-843/843> .

Kandidat koji ostvaruje pravo na prednost pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine 84/21.), dužan je u prijavi na javni natječaj pozvati se na to pravo i uz prijavu na natječaj dužan je dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: <https://branitelji.gov.hr/zaposljavanje-843/843> .

Kandidat koji se poziva na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Kandidati koji se pozivaju na pravo prednosti pri zapošljavanju sukladno čl. 9. Zakona o profesionalnoj rehabilitaciji i zapošljavanju osoba s invaliditetom, dužni su se pozvati na čl. 9 istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Ujedno pozivaju se kandidati koji su osobe s invaliditetom da nas pravodobno obavijeste o potrebnim prilagodbama prilikom provedbe razgovora kako bi im se prilagodba pravovremeno osigurala.

Ponude sa životopisom i dokazima o ispunjavanju traženih uvjeta dostavljaju se u Opću županijsku bolnicu Vinkovci, s naznakom „Povjerenstvo za specijalizaciju iz – navesti granu specijalizacije“, Zvonarska 57, Vinkovci, u roku od 10 dana od dana objavljivanja natječaja u Narodnim novinama.

Pristupnici koji dostave pravovremene i potpune ponude sa svim prilozima i dokazima, prije izbora bit će putem elektroničke pošte pozvani na razgovor s Povjerenstvom, a najkasnije u roku od 30 dana od isteka roka za podnošenje ponuda po natječaju. Prilikom odaziva na razgovor pristupnici su obvezni predočiti izvornike svih dokumenata.

Odluka o izboru pristupnika bit će donesena i javno objavljena u roku od 20 dana od dana razgovora s Povjerenstvom.

Ravnatelj:

dr. sc. Krunoslav Šporčić, dr. med.